عودة الى ما تعرفه حكومة ابن عرفة حول اختصاصات كتاب الدولة. البارح كاتبات دولة اعتبرو الامر فيه حگرة عليهم. مصدر حكومي قال ل”كود” ان الامر ماشي بهاد السهولة. كيفاش؟ مصدر “كود” اكد ان الامر ماشي شآن قطاعي يخص كل وزير “خاص هاد الامر يتم توضيحه داخل الحكومة. ماشي واحد يعطي بزافت الاختصاصات لكاتب او كاتبة دولة ولاخر ما يعطيه والو”. فهاد القضية طالب بعض الوزراء وفق مصدر مطلع ل”كود” “ان رئيس الحكومة يدخل باش يتوضح هاد الشي. كلشي الوزراء خاصهم يديرو اختصاصات متشابهة”. غير هاد الشي موحالش يوصلو لشي حل. ابن عرفة ما فيدوش ما يقدر يدير والو. هادي شهرين والامور باقية على حالها وموحالش تتحل. بعض الوزراء يرفضون ان يمنحوا لكتاب او كاتبات الدولة اختصاصات حقاش “الحساب قدام جلالة الملك قدام المغاربة كيتحاسب عليه الوزير ماشي كاتب الدولة. خاصو يخدم ولا لقى قدامو عراقيل ماشي كل مرة يرجع لرئيس الحكومة يدير تحكيم والامور غادية تعقد مع رئيس حكومة بحال اللي كاين اليوم” يشرح مصدر ل”كود”. ينضاف الى ذلك نقطة اخرى شي وزرا ما كيبغيوش يجبدوها واكدها لنا مصدر ل”كود” وهو ان بعض كتاب الدولة ما فيدهمش ما يقدروش حتى على اختصاصات محدودة فالوزارة. لا تجربة لا خبرة فالقطاع اللي خداوه. وهنا علاش وزراء رافضين بشكل مطلق يعطيو اختصاصات ليهم للاشارة كاين شي قطاعات مافيهمش مشاكل والوزير عطى صلاحيات لكاتبة الدولة بحال الطاقة والمعادن بين الوزير الرباح وكاتبة الدولة نزهة الوافي ولكن هاد الشي قليل بزاف بزاف 
سكوب. وزراء حالفين ما يخرجو الاختصاصات لكتاب الدولة. ابن عرفة ما قادر يدير والو ومصدر حكومي ل”كود”: خاص اتفاق داخل الحكومة ماشي واحد يعطي بزاف ولاخر ما يعطي والو وما ننساوش راه الوزير اللي مطلوب منو لحساب ماشي كاتب الدولة